b'\n_START_ARTICLE_\nEdwin van der Sar\n_START_SECTION_\nKlupska karijera\n_START_PARAGRAPH_\nVan der Sar je karijeru zapo\xc4\x8deo u lokalnom FC Foreholteu, odakle je pre\xc5\xa1ao u VV Noordwijk. Tu ga je uo\xc4\x8dio Ajax i kupio ga. Van der Sar je bio \xc4\x8dlan Ajaxovog pobjedni\xc4\x8dkog sastava koji je osvojio Ligu prvaka u sezoni 1994./95. Iz Ajaxa je 1999. pre\xc5\xa1ao u torinski Juventus, a iz Juventusa 2001. ide u londonski Fulham. Za Manchester United potpisao je 5. lipnja 2005. te je u klubu proveo 6 sezona, do umirovljenja u prolje\xc4\x87e 2011., osvojiv\xc5\xa1i \xc4\x8detiri naslova Premier lige i Ligu prvaka 2008.\n_START_SECTION_\nReprezentativna karijera\n_START_PARAGRAPH_\nVan der Sar je prvi put zaigrao za reprezentaciju u lipnju 1995. protiv Bjelorusije. Bio je vratar na zadnja tri ve\xc4\x87a turnira kada je njegova mom\xc4\x8dad eliminirana na jedanaesterce: Euro 1996., SP 1998. i Euro 2000._NEWLINE_Za vrijeme izvo\xc4\x91enja jedanaesteraca u \xc4\x8detvrtfinalu Eura 2004. protiv \xc5\xa0vedske, van der Sar obranio je udarac Olofu Mellbergu i tako dao priliku Arjenu Robbenu da postigne pobjedonosni gol za Nizozemsku._NEWLINE_Edwin van der Sar je za svoju reprezentaciju nastupio \xc4\x8dak 130 puta i time postavio rekord kao igra\xc4\x8d s najvi\xc5\xa1e nastupa za Nizozemsku. Pre\xc5\xa1ao je rekord Franka de Boera nastupiv\xc5\xa1i u utakmici protiv Portugala u osmini finala SP-a 2006._NEWLINE_Do utakmice SP-a 2006. s Obalom Bjelokosti van der Sar je imao seriju od 10 slu\xc5\xbebenih utakmica (ukupno 1.013 minute) bez primljenog gola, \xc5\xa1to je tako\xc4\x91er europski reprezentativni rekord.'